45 



bari ngabekok, dongkap ka kabawa boekoerna sag<?de moentjang gendoel dina 

 boengkoel iroeng Den Rangga Wajang. 



Enggalna Rangga Wajang reup geuneuk, raj pias, djebet katorekan, sarta njaoer, 

 pokna: „hajang hiroep oendoer, hajang paeh tagen". 



Ana ngarontok Djaga Ripoeh ditjentok ; blok nangkoeban, datang ti toekang 

 disepak, blak nangkarak, datang ti gigir ditampiling, bloek njoeoeh ; barang hoedang 

 rek ngarontok dipapagkeun koe djimat roeas si oendoer-oendoer diteunggeulkeun 

 bener sirahna. 



Djaga Ripoeh oetah getih leuleundjeuran barina ngaleupaskeun njawa. 

 Saoer Rangga Wajang : „modar sia, mo hiroep deui. Tapi koe aing dek 

 dihiroepan deui, soegan bae daekeun koemawoela". 



Ditjoendoekkeun bajoena ti kidoel, datang akmana ti wetan, diawoeran tjai 

 kahiroepan, ramboetna didoedoet tiloe koeren, toeloej diseuseup tiloe kali. Eng- 

 galna lilir tanghi Djaga Ripoeh, girap milepas manah. 

 Ari tjek noe kasep Rangga Wajang, pokna: 



„deuk taroeng sabraha tahoen, 

 deuk perang sabraha boelan, 

 koe aing meureun diajoen, 

 ajeuna rek taloek hamo, 

 atawa rek perang deui ?" 

 Djaga Ripoeh toeloej Ijong njembah bari pokna: „perkara koering ajeuna 

 njoehoenkeun taloek bae, dek sedja koemawoela, barina oge doeloer sarta banda 

 koering geus dikieu-ieu". 



Toeloej pada maroelih ka paseban : noe kasep Djaga Ripoeh sareng Rangga 

 Wajang. 



Barang geus soemping ka paseban, Djaga Ripoeh enggal ngadeuheus ka 

 kangdjeng ratoe, bari oendjoekan, pokna : „goesti, abdi sedja hoeroen soedjoed 

 ka ratoe, sedja koemawoela ka menak". 



Ti dinja Djaga Ripoeh ditampi koe kangdjeng ratoe kalajan soeka boengah, 

 Ti semet harita endar di nagara Koeta Waringin loba papatih. 



Tjatoerkeun di padaleman, 

 soara mani geus endar, 

 ratoe loba pawarangna, 

 daroëh baroerej keneh, 

 noe geulis beunang njeliran, 

 noe endah beunang ngiwatan, 

 djongdjon keur mandoan ratoe, 

 marando di padaleman, 

 keur meudjeuhna soegih moekti, 

 keur meudjeuhna beurat beunghar, 

 tara boetoeh koe rewoean, 

 tara soesah koe laksaan, 

 baranah loba rahajat, 

 nagara keur hedjo lembok, 



